*Nolikuma pielikums Nr. 6*

**Iepirkuma līgums Nr. \_\_**

„Kurināmās šķeldas piegāde”.

Iepirkuma identifikācijas Nr. SalSil 2022/1

Salaspilī, *līguma parakstīšanas datums\**

**Sabiedrība ar ierobežotu atbildību „Salaspils Siltums”**, vienotais reģ.Nr. 40003310183, (turpmāk tekstā – Pircējs) kā Sabiedrisko pakalpojumu sniedzējs, kuru uz sabiedrības statūtu pamata pārstāv valdes locekle I.Bērziņa-Veita, no vienas puses, un **\_\_\_\_\_\_\_\_\_\_**, vienotais reģ.Nr. \_\_\_\_\_\_\_\_\_\_\_\_, (turpmāk tekstā — Pārdevējs) kuru uz statūtu pamata pārstāv \_\_\_\_\_\_\_\_\_, no otras puses, (turpmāk tekstā katra atsevišķi saukta Puse un abas kopā sauktas Puses) pamatojoties uz Pircēja rīkotā iepirkuma „Kurināmās šķeldas piegāde”, identifikācijas Nr. SalSil 2022/1, rezultātiem, noslēdz šo līgumu un vienojas par turpmāk minēto:

1. **Līguma priekšmets.**
   1. Pārdevējs apņemas pārdot un piegādāt, un Pircējs pirkt un pieņemt cieto biomasu —kurināmo šķeldu (turpmāk tekstā – Prece) saskaņā ar Tehnisko specifikāciju (līguma ***1.pielikums***) un Pārdevēja tehnisko un finanšu piedāvājumu (līguma ***2.pielikums***).
   2. Līguma priekšmetā ietilpst viss plānotais Preces daudzums — Tehniskajā specifikācijā norādītais plānotais piegādes daudzums, beramie m³ — kā arī papildu apjoms saskaņā ar līguma 2.4.punktā noteikto.
2. **Preces kvalitāte, apjoms un cena**
   1. Pircēja noteiktie un Pārdevēja akceptētie Preces kvalitatīvie raksturlielumi kā arī plānotais piegāžu apjoms noteikts šī līguma pielikumā Nr. 1.
   2. Lai noteiktu Preces atbilstību Tehniskās specifikācijas 12.punktā noteiktajām prasībām — radioaktīvais piesārņojums (mākslīgie radionuklīdi) piegādātās šķeldas kravā nedrīkst pārsniegt spēkā esošajos normatīvajos aktos noteikto limitu — Pircējam ir tiesības prasīt un Pārdevējam ir pienākums veikt Preces konkrētās kravas pārbaudi pie Pircēja norādītas personas (Rīgā), kuras rīcībā ir iekārta, kas nosaka objekta (Preces) radioaktivitātes līmeni. Izdevumus par Preces konkrētās kravas nogādāšanu uz/no pārbaudes sedz Pārdevējs, bet ne vairāk kā 1 (vienu) reizi kalendāra mēnesī. Gadījumā, ja pārbaudes rezultātā tiek konstatēta Preces neatbilstība, tad visus izdevumus un zaudējumus sedz Pārdevējs.
   3. Ja šķelda tiek ievesta Latvijā no citas valsts, tas Pārdevējam jānodrošina un jāizpilda Ministru kabineta 15.09.2020. noteikumos Nr. 576 «Prasības aizsardzībai pret jonizējošo starojumu, ko izraisa radionuklīda cēzija 137 saturs koksnē, kas ievesta Latvijā no citas valsts» noteiktās prasības un nosacījumi.
   4. Ievērojot faktu, ka Pircēja saražotā siltumenerģijas izlietošana (piegāde) ir atkarīga, tajā skaitā no meteoroloģiskajiem apstākļiem un lietotāju pieprasījuma, tad Pircējam nav pienākuma iegādāties visu šī līguma ietvaros plānotā kurināmās šķeldas apjoma. Plānotais kopējais piegāžu apjoms var tikt mainīts no Pircēja puses vienpusēji, bet ne vairāk kā 20 % apmērā no kopējā plānotā piegādes daudzuma (beramie m³) — attiecīgi Pircējs var nopirkt mazāku kopējo apjomu vai arī Pārdevējam var rasties pienākums piegādāt lielāku kurināmās šķeldas apjomu.
   5. Preces cena, kas noteikta Pircēja rīkotā iepirkuma rezultātā saskaņā ar Pārdevēja tehnisko un finanšu piedāvājumu ir \_\_\_\_\_ EUR/MWh saražotās siltumenerģijas (bez PVN).
   6. Preces cena attiecas arī uz papildu apjomu (ja tāds būs nepieciešams) saskaņā ar līguma 2.4.punktā noteikto.
3. **Preces saņemšana un nodošana**
   1. Preces piegādes notiek saskaņā ar Tehniskajā specifikācijā norādītajiem plānotajiem apjomiem attiecīgajā kalendāra mēnesī, Preci piegādājot atsevišķās kravās, tās saskaņojot starp Pušu pilnvarotajiem pārstāvjiem (telefoniski vai pa e-pastu) nodrošinot kopumā nepārtrauktu Pircēja siltumavotu ar nepieciešamā kurināmā daudzumu nepieciešamās slodzes režīmā.
   2. Preces piegādes un saņemšanas vieta ir Pircēja siltumavota teritorijā Salaspilī, Miera ielā 31a, izkraušanai šķeldas uzglabāšanas noliktavās.
   3. Šķeldas izkraušanu Pircēja noliktavās nodrošina Pārdevējs (transportlīdzekļu vadītāji vai personāls no šķeldas piegādes transportlīdzekļiem) tieši Pircēja šķeldas uzglabāšanas noliktavās, un ievērojot Pircēja personāla norādījumus. Šķeldas izkraušanas vietā Pārdevēja personālam (piegāžu transporta vadītājiem) jānodrošina ceļu satiksmes noteikumu, uzmanīgas rīcības ar mantu, ugundrošības, darba aizsardzības un drošības tehnikas ievērošana, kā arī jānodrošina ka darbību rezultātā laukumi un pievadceļi netiek bojāti vai piegružoti.
   4. Par Preces saņemšanas brīdi tiek uzskatīts brīdis, kad abu pušu pilnvarotās personas paraksta attiecīgu preču pavadzīmi - rēķinu.
   5. Pārdevēja pienākums ir nodrošināt, ka katra atsevišķa krava tiek svērta un tiek paņemts Preces paraugs. Svēršana tiek nodrošināta ar Pircēja svariem siltumavota teritorijā. Tiek svērta katra krava (transportlīdzeklis) pirms un pēc Preces pieņemšanas. Preces paraugu ņem un marķē abu pušu pilnvarotās personas.
   6. Pircējs nodrošina Preces pieņemšanu no plkst. 8.30 līdz 22.30 katru dienu.
   7. Preces saņemšana atbilstoši tās daudzumam tiek veikta Pircēja un Pārdevēja pilnvaroto pārstāvju klātbūtnē atbilstoši preču (transporta) pavadzīmei - rēķinam.
   8. Pircējs ir tiesīgs atteikties saņemt Preci, ja tā neatbilst līguma 1.pielikumā noteiktajām prasībām, vai piegādātās Preces apjoms neatbilst preču (transporta) pavadzīmē – rēķinā norādītajiem datiem.
   9. Pircējs pretenzijas par Preces kvalitātes un kvantitātes raksturlielumiem var izteikt Pārdevējam 10 (desmit) dienu laikā no konkrētās neatbilstības konstatēšanas dienas. Visas Preces (pieādes) neatbilstības tiek dokumentētas un attiecīgās ziņas par faktiem tiek nekavējoties nosūtītas Pārdevējam vai nodotas tā pārstāvjiem.
   10. Ja Pārdevējs 5 (piecu) dienu laikā nav sniedzis pamatotus iebildumus uz Pircēja pretenziju, uzskatāms, ka tas bez iebildumiem piekritis pretenzijā minētajam un piemērojami šī līguma 3.11. punkta noteikumi.
   11. Pārdevējs, saņemto rakstisku informāciju par neatbilstošas kvalitātes kurināmo, uz sava rēķina nekavējoties, bet ne vēlāk kā 2 (divu) dienu laikā novērš konstatētos kurināmā trūkumus, piegādājot jaunu Preces kravu. Tehniskajā specifikācijā noteiktajām kvalitātes prasībām neatbilstošas kravas iekraušanu un aizvešanu Pārdevējs veic uz sava rēķina.
4. **Maksājumu kārtība**
   1. Norēķinu/atskaites periods ir 15 (piecpadsmit) kalendārās dienas.
   2. Samaksu par Preces piegādēm Pircējs veic EUR par 1 m³ piegādātā kurināmā, kura cenu aprēķina pēc formulas:
   3. Saražotais siltumenerģijas daudzums tiek noteikts:
      1. ar Pircējam piederošiem, verificētiem siltumenerģijas skaitītājiem;
      2. par līguma 4.1.punktā noteikto norēķinu/atskaites periodu konkrētajā kalendāra mēnesī;
      3. nākamajā dienā pēc norēķinu/atskaites perioda plkst. 9:00, nolasot tieši skaitītāju rādījumus vai izmantojot Pircēja distances datu nolasīšanas sistēmas datus, un to dokumentējot.
   4. Nākamajā darba dienā pēc norēķinu perioda tiek sastādīts Akts par kurināmā piegādi saskaņā ar līguma ***3.pielikumā*** doto veidni, kuru apstiprina Pircēja un Pārdevēja pilnvarotie pārstāvji (sk. līguma 9.3.p.).
   5. Aktā par kurināmā piegādi norāda:
      1. norēķinu/atskaites periodā saražotās siltumenerģijas daudzums, norādot sākuma un beigu skaitītāju rādījumus;
      2. norēķinu/atskaites periodā, saskaņā ar pavadzīmēm, atvestā kurināmā daudzumu m³;
      3. viena atvestā m³ cenu;
      4. norēķinu/atskaites periodā fiksētā atvestā kurināmā neatbilstības (saskaņā ar Tehniskās specifikācijas 1.–11.punktiem) un nosakot cenu atsevišķai katrai kravai piemērojot korekcijas koeficientu – 0.9;
      5. neatbilstības tiek fiksētas ar aktu un tehniskiem līdzekļiem (foto, video, atzinums u.c.), kas pēc iespējas tiek pievienoti aktam;
      6. iepriekšējā atskaites periodā fiksētā atvestā kurināmā pelnu satura neatbilstības (pelnu saturs pārsniedz 4%) un, nosakot cenu, piemērojot korekcijas koeficientu, kuru nosaka pēc formulas:
   6. Ņemot vērā iepriekšējā periodā noteikto cenu, tiek noteikta cenas korekcija par pārsniegto pelnu saturu iepriekšējam periodam.
   7. Aktam tiek pievienoti dokumenti, kuros tiek pamatoti aktā norādītie dati.
   8. Pamatojoties uz Aktā par kurināmā piegādi norādītajiem datiem, Pārdevējs Pircējam izraksta un iesniedz apmaksai rēķinu.
   9. Saskaņā ar Pārdevēja iesniegto rēķinu par faktiski piegādāto Preci attiecīgajā periodā, Pircējs veic pārskaitījumu Pārdevējam uz rēķinā norādīto bankas kontu. Apmaksa notiek par norēķinu periodā piegādāto preci 7 (septiņu) darbdienu laikā pēc kopsavilkuma rēķina saņemšanas.
   10. Gadījumā, ja nav iespējams noteikt saražotā siltumenerģijas daudzumu atbilstoši šī līguma 4.3.punktā noteiktajai kārtībai, tad Preces cena tiek noteikta un samaksa tiek veikta par faktiski piegādāto kurināmā daudzumu m3, un cena tiek noteikta kā iepriekšējā atskaites periodā noteiktā vidējā m³ cena.
   11. Pircējam, veicot līgumā noteiktos maksājumus par labu Pārdevējam, ir tiesības ieturēt no tiem līgumsodus, kas Pārdevējam aprēķināti un noteikti saskaņā ar šo līgumu.
5. **Pušu atbildība**
   1. Ja Pircējs nesamaksā par saņemtām Precēm šī līguma punktā 4.9. noteiktajā termiņā, Pircējs maksā Pārdevējam par saņemtās Preces nesavlaicīgu apmaksu - līgumsodu 5 % apmērā par katru kavējuma dienu no laikā nepārskaitītās summas. Līgumsoda summa līguma ietvaros nevar pārsniegt 10% no kopējās līgumcenas.
   2. Ja Pārdevējs nepiegādā Preci līgumā noteiktajā termiņā jeb plānotajā apjomā konkrētajā mēnesī, kārtībā, apjomā vai kvalitātē, Pārdevējs maksā Pircējam līgumsodu, kas tiek noteikts 0,5 % apmērā no nepiegādātās preces apjoma vērtības un pieskatot kā zaudējumu daļu — izdevumu apmēru naudas izteiksmē, kurus Pircējs ir iztērējis, lai attiecīgajā laikā saražotu nepieciešamo daudzumu siltumenerģijas izmantojot dabasgāzi vai citu enerģijas avotu. Aprēķinā tiek piemērots iekārtu lietderības koeficients 82 % šķeldai un 98% dabasgāzei.
   3. Līgumsoda samaksa neatbrīvo Puses vienu pret otru par nodarīto zaudējumu atlīdzināšanu un saistību izpildi.
   4. Pārdevējs sedz visus Pircēja zaudējumus un izdevumus, ja šķeldā esošo piemaisījumu dēļ ir bojātas Pircēja katlumājas iekārtas.
   5. Ja pelnu saturā jonizējošais starojums pārsniedz normatīvajos aktos noteikto pieļaujamo limitu, tad šo pelnu kravu izved un utilizē Pārdevējs uz sava rēķina nākamo 24 (divdesmit četru) stundu laikā kopš fakta konstatēšanas un paziņošanas Pārdevējam brīža.
   6. Par siltumenerģijas skaitītāju savlaicīgu verifikāciju atbildīgs Pircējs.
   7. Pārdevējs nav tiesīgs bez rakstiskas saskaņošanas ar Pircēju veikt Pārdevēja piedāvājumā iepirkumā norādīto apakšuzņēmēju nomaiņu un iesaistīt citus vai papildu apakšuzņēmējus līguma izpildē.
   8. Pārdevējam nav tiesības nodot trešajām personām tiesības un saistības, kas izriet no šī līguma noteikumiem un nosacījumiem.
6. **Līguma saistību izpildes nodrošinājums**
   1. Pārdevējam 10 (desmit) dienu laikā no Līguma noslēgšanas (Līguma parakstīšanas) dienas jāiesniedz Pircējam Līguma saistību izpildes nodrošinājumu 50000,00 *euro* apmērā (turpmāk – Nodrošinājums).
   2. Nodrošinājuma spēkā stāšanās un spēkā esības termiņš – no Līguma noslēgšanas (Līguma parakstīšanas) dienas līdz dienai, kad aprit Preces piegāžu izpildes termiņš saskaņā ar piegāžu periodu (2023.gada 31.augusts). Nodrošinājums ir iesniedzams par vidu periodu.
   3. Nodrošinājumam jāatbilst līguma ***4.pielikuma*** „Līguma saistību izpildes nodrošinājuma noteikumi” prasībām.
   4. Pārdevējs Nodrošinājumu ir tiesīgs iesniegt kā bankas garantiju vai apdrošināšanas polisi.
   5. Pārdevējam savlaicīgi jāuzsāk nepieciešamās darbības un procedūras nolūkā saņemt un izpildīt prasības par Nodrošinājumu un tā iesniegšanu Pircējam.
   6. Nodrošinājumu Pircējs var izmantot gadījumos, veidā un kārtībā kā tas noteikts līguma 4.pielikuma „Līguma saistību izpildes nodrošinājuma noteikumi” noteikumos un nosacījumos.
   7. Nodrošinājuma mērķis ir segt jebkādus Pircējam radušos zaudējumus un izdevumus sakarā ar līgumā noteikto saistību neizpildi vai nepienācīgu izpildi no Pārdevēja puses, tai skaitā nokavējuma procentus un līgumsodus.
7. **Nepārvarami, ārkārtēja rakstura apstākļi**
   1. Pārdevējs, parakstot Līgumu, apliecina, ka pirms līguma parakstīšanas ir saņēmis un pietiekošā laikā iepazinies un pārbaudījis visas pieejamās ziņas par plānoto līguma izpildi, kā arī izvērtējis faktiskos apstākļus (tai skaitā, attiecīgo preču tirgū pastāvošo stāvokli, pieejamību un transportēšanas iespējas, izpētījis vietējos apstākļus, kas varētu ietekmēt piegāžu izpildi un izmaksas) un saprātīgi paredzamos riskus.
   2. Gadījumā, ja veicot piegādes tiks atklāti Pusēm agrāk nezināmi objektīvi (cēloņi) iemesli, kas padara neiespējamu piegāžu izpildi kādā daļā vai visā pilnībā, Pārdevēja pienākums ir nekavējoties rakstiski informēt Pircēju un iesniegt Pircējam šos apstākļus pamatojošus pierādījumus.
   3. Puses neatbild par jebkuras savas saistības neizpildīšanu, ja tiks pierādīts, ka tā bija tāda šķēršļa radīta, kuru puse nespēj kontrolēt, no puses saprātīgi nevarēja gaidīt šī šķēršļa ņemšanu vērā, līgumu slēdzot, vai izvairīšanos no šī šķēršļa, vai šķēršļa, vai tā seku pārvarēšanu, šķērslis nav puses vai tās kontrolē esošas personas rīcības dēļ.
   4. Ja izceļas *Force Majeure* situācija, Puse, kura nevar izpildīt savas līgumiskās saistības, nekavējoties, bet ne vēlāk kā 3 (trīs) darbdienu laikā, rakstiski paziņo otrai Pusei par šādiem apstākļiem, to cēloņiem un paredzamo ilgumu, kā arī pievieno paziņojumam attiecīgi pieļaujamus, attiecināmus un ticamus pierādījumus. Ja Puses nav vienojušies savādāk, tad abas Puses turpina pildīt savas saistības saskaņā ar vienošanos tādā apmērā, kādā to nav ierobežojuši Force Majeure apstākļi.
8. **Līguma spēks laikā**
   1. Līgums stājas spēkā pēc tā noslēgšanas un no dienas, kad Pārdevējs ir iesniedzis Pircējam Nodrošinājumu (sk. 6.nodaļu), un līgums ir spēkā līdz 2023. gada 31. augustam.
   2. Pusēm vienojoties, šis līgums var tikt grozīts vai papildināts nolūkā uzlabot piegāžu izpildi, sastādot papildu vienošanos, kas pēc tās parakstīšanas kļūs par neatņemamu šī līguma sastāvdaļu.
   3. Pircējam ir tiesības vienpusēji lauzt šo Līgumu, ja Pārdevējs nepilda ar šo līgumu noteiktās saistības, kā arī gadījumos, kad:
      1. Pārdevējs pieļauj būtisku šī līguma pārkāpumu, tajā skaitā piegādā Preci ar būtiskiem trūkumiem, kas nepieļauj normālu plānotu siltumavota darbību izmantojot šķeldu;
      2. ir zaudējis spēku vai kļuvis nerealizējams Nodrošinājums, un attiecīgais Nodrošinājums pēc Pircēja pieprasījuma nav aizstāts ar citu līdzvērtīgu nodrošinājumu;
      3. pasludināts Pārdevēja maksātnespējas process (izņemot gadījumu, kad maksātnespējas procesā tiek piemērots uz parādnieka maksātspējas atjaunošanu vērsts pasākumu kopums), apturēta tā saimnieciskā darbība vai Pārdevējs tiek likvidēts;
      4. ja līgumu nav iespējams izpildīt tādēļ, ka līguma izpildes laikā attiecībā uz Pārdevēju ir piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas.
   4. Pārdevējam ir tiesības vienpusēji lauzt šo līgumu, ja Pircējs neveic samaksu par piegādēm, kā tas noteikts līgumā un samaksas kavējums pārsniedz 30 dienas.
9. **Citi noteikumi**
   1. Visas pušu pretenzijas un domstarpības, kas saistītas ar doto līgumu, jārisina pārrunu ceļā, savstarpēji vienojoties. Gadījumā, ja puses nevienojas, lieta tiek nodota tiesā un tiek atrisināta saskaņā ar Latvijas Republikas likumdošanu, un pirmās instances tiesa ir Rīgas rajona tiesa Rīgā vai Ekonomisko lietu tiesa.
   2. Puses savstarpēji apstrādā otras puses un pārstāvju fizisko personu datus. Pēc šī līguma izpildes pieļaujama tikai to un tāda datu apstrāde, kuru nosaka normatīvie akti. Pārdevējs apliecina, ka ir informēts, ka Pircējs kurināmā piegādes vietā veic videonovērošanu, kuras mērķis ir noziedzīgu nodarījumu novēršanas vai atklāšana saistībā ar īpašuma aizsardzību un personu vitāli svarīgu interešu, tajā skaitā dzīvības un veselības aizsardzība un šādai datu apstrādei nav nepieciešama fizisko personu piekrišana.
   3. Pušu pilnvarotie pārstāvji:
      1. no Pārdevēja puses Jevgenijs Šuļga, mob. tel. 25978449;
      2. no Pircēja puses \_\_\_\_\_\_\_\_, mob. tel. \_\_\_\_\_\_\_\_\_.
   4. Līgumam ir šādi pielikumi, kas ir neatņemamas līguma sastāvdaļas:
      1. Tehniskā specifikācija;
      2. Pārdevēja piedāvājums iepirkumā;
      3. Akts par kurināmā piegādi (veidne);
      4. Līguma saistību izpildes nodrošinājuma noteikumi.
10. **Pušu rekvizīti un pārstāvju paraksti:**

|  |  |
| --- | --- |
| **Pircējs**  SIA „Salaspils Siltums”  Vien. Reģ. Nr. LV40003310183  juridiskā adrese: Miera iela 31a, Salaspils, LV-2169;  Konta Nr. LV73 UNLA 0033 3006 0980 8  AS „SEB banka”, Salaspils filiāle  tālr./fakss: +(371) 67944930  Valdes locekle I.Bērziņa-Veita | **Pārdevējs** |

*Dokuments parakstīts elektroniski ar drošu elektronisko parakstu un satur laika zīmogu.*

*\*Līguma parakstīšanas datums ir pēdējā pievienotā droša elektroniskā paraksta laika zīmoga datums*

*Līguma 4.pielikums*

**Līguma saistību izpildes nodrošinājuma noteikumi**

„Kurināmās šķeldas piegāde”.

Iepirkuma identifikācijas Nr. SalSil 2022/1

1. Vispārējās prasības
   1. Iepirkumā par uzvarētāju atzītais pretendents jeb Pārdevējs Līguma saistību izpildes nodrošinājumu (turpmāk – Nodrošinājums) iesniedz Pircējam kā bankas garantiju vai apdrošināšanas polisi.
   2. Pārdevēja iesniegto Nodrošinājumu Pircējs ir tiesīgs izmantot šādos gadījumos:
      1. lai segtu Pārdevēja parādu pret Pircēju, ja tāds radīsies Līguma saistību nepienācīgas izpildes gadījumā, t.sk. līgumsodu, zaudējumus, ekspertīzes izdevumus, cita kurināmā izmantošanas izdevumus, kurināmā iegādes izdevumus no cita pārdevēja, neizpildītus trūkumu novēršanas vai garantijas remonta izdevumus;
      2. ja Pārdevējs nav pagarinājis Nodrošinājuma spēkā esību pilnībā vai daļā;
      3. ja Pārdevējs nepilda Līgumā noteiktās saistības vienpusēji atkāpjoties no Līguma, vai Līguma 8.3.punkta apakšpunktos minētos gadījumos.
   3. Nodrošinājuma dokumentā norāda vismaz šādu informāciju:
      1. Pārdevēja nosaukumu, juridisko adresi un reģistrācijas numuru;
      2. Pircēja nosaukumu, juridisko adresi un reģistrācijas numuru;
      3. Nodrošinājuma devēja (kredītiestādes vai apdrošinātāja) nosaukumu, juridisko adresi un reģistrācijas numuru;
      4. Iepirkuma identifikācijas numuru un Līguma datumu, numuru, nosaukumu;
      5. Nodrošinājuma summu, kas ir 50000 *euro*;
      6. Nodrošinājuma spēkā stāšanās un spēkā esības termiņu – no Līguma spēkā stāšanās (Līguma parakstīšanas) dienas līdz dienai, kad aprit Piegādes izpildes termiņš (2023.gada 31.augusts);
      7. Nodrošinājuma devēja (kredītiestādes vai apdrošinātāja) apņemšanos pēc Pircēja pirmā rakstiskā pieprasījuma, kurā norādīts, ka Pārdevējs nav izpildījis savas saistības saskaņā ar Līgumu, norādot, kādas saistības nav izpildītas, izmaksāt Pircējam summu Nodrošinājuma summas robežās 5 darbdienu laikā pēc pieprasījuma saņemšanas, nepieprasot no Pircēja papildu pierādījumus vai paskaidrojumus;
      8. Pircēja rakstiskā pieprasījuma (izmaksāt Nodrošinājuma summu) iesniegšanas veidu un kārtību, paredzot iespēju šādu pieprasījumu iesniegt rakstiski, elektroniski, noformējot to atbilstoši Elektronisko dokumentu likuma prasībām;
      9. Nodrošinājumam piemērojami Starptautiskās Tirdzniecības palātas (International Chamber of Commerce (ICC)) izdotie Vienotie noteikumi par pieprasījumu garantijām ("Uniform Rules for Demand Guaranties", ICC Publication No.758) vai tiem līdzvērtīgi pirmā pieprasījuma garantiju noteikumi, bet attiecībā uz jautājumiem, kurus neregulē minētie Starptautiskās Tirdzniecības palātas noteikumi, Nodrošinājumam piemērojami Latvijas Republikas normatīvie akti (izņemot Civillikumā noteiktās tiesību normas, kuras regulē galvojuma institūtu);
      10. prasības un strīdi, kas saistīti ar Nodrošinājumu, izskatāmi Latvijas Republikas tiesā saskaņā ar Latvijas Republikas normatīvajiem tiesību aktiem. Pirmās instances tiesa, kurā izskata strīdus ir Rīgas rajona tiesa Rīgā vai Ekonomisko lietu tiesa.
   4. Par neatbilstošu līguma saistību izpildes nodrošinājumu tiks uzskatīts arī tāds dokuments, kurā:
      1. paredzētas Pārdevēja tiesības atsaukt Nodrošinājumu vai jebkādas citas Pārdevēja ierunas tiesības, vai Nodrošinājuma devēja tiesības vai pienākums pirms Nodrošinājuma summas izmaksas Pircējam izmantot Pārdevēja ierunas tiesības;
      2. paredzēts, ka Pircējam ir pienākums pirms pieprasījuma iesniegšanas Nodrošinājuma devējam brīdināt par to Pārdevēju vai pieprasīt Pārdevējam Nodrošinājuma summas samaksu;
      3. noteikts pienākums Pircēja pieprasījumu iesniegt ar kredītiestādes, kas sniedz finanšu pakalpojumus Pircējam, starpniecību vai pienākums pieprasījumam pievienot zvērināta notāra, kredītiestādes, kas sniedz finanšu pakalpojumus Pircējam, vai jebkuras citas trešās personas apliecinājumu par Pircēja pieprasījuma dokumenta parakstītāja paraksta īstumu vai tiesībām parakstīt pieprasījumu.
2. Īpaša prasība attiecībā uz bankas garantiju
   1. Bankas garantijas devējs ir Latvijas Republikā vai Eiropas Savienības vai Eiropas Ekonomikas zonas dalībvalstī reģistrēta kredītiestāde, kura ir saņēmusi tās darbībai nepieciešamo licenci un ir tiesīga sniegt finanšu pakalpojumus Latvijas Republikā.
3. Īpašas prasības attiecībā uz apdrošināšanas polisi
   1. Apdrošināšanas polises devējs ir Latvijas Republikā vai Eiropas Savienības vai Eiropas Ekonomikas zonas dalībvalstī reģistrēts apdrošinātājs, kurš saņēmis attiecīgā apdrošināšanas veida licenci un ir tiesīgs sniegt apdrošināšanas pakalpojumus Latvijas Republikā.
   2. Ja Nodrošinājumu iesniedz apdrošināšanas polises veidā, tad papildus šo noteikumu 1.3. punktā minētajam Nodrošinājuma dokumentos norāda arī:
      1. apdrošināšanas prēmijas summas apmēru, tās samaksas kārtību un termiņus, kā arī polises spēkā stāšanās nosacījumus;
      2. šādu apdrošināšanas polises īpašo nosacījumu: "Šī garantiju apdrošināšanas līguma ietvaros Starptautiskās Tirdzniecības palātas (International Chamber of Commerce (ICC)) izdotie Vienotie noteikumi par pieprasījumu garantijām ("Uniform Rules for Demand Guaranties", ICC Publication No.758; tālāk tekstā – Starptautiskās Tirdzniecības palātas noteikumi) ir uzskatāmi par prioritāriem attiecībā pret Apdrošinātāja apstiprinātajiem — *precīzs un izsmeļošs apdrošināšanas līgumam piemērojamo apdrošināšanas noteikumu uzskaitījums* — apdrošināšanas noteikumiem (tālāk tekstā – Apdrošinātāja apstiprinātie apdrošināšanas noteikumi), un visos apdrošināšanas atlīdzības pieprasījumu gadījumos ir piemērojams šīs garantiju apdrošināšanas līguma polises īpašo nosacījumu \_\_.punktā — atsauce uz noteikumu 1.3.7.apakšpunkta prasībām atbilstošo nosacījumu — minētais apdrošinājuma summas izmaksas termiņš kopsakarā ar Starptautiskās Tirdzniecības palātas noteikumiem. Apdrošinātāja apstiprinātie apdrošināšanas noteikumi ir piemērojami tikai tiktāl, cik šī garantiju apdrošināšanas līguma polises īpašo noteikumu \_\_.punkts — atsauce uz šā pielikuma 1.3.punkta prasībām atbilstošajiem nosacījumiem — kopsakarā ar Starptautiskās Tirdzniecības palātas noteikumiem nenosaka citādi, un Apdrošinātāja apstiprinātie apdrošināšanas noteikumi nevar apgrūtināt vai jebkādā veidā grozīt ar šiem garantiju apdrošināšanas līguma polises īpašajiem noteikumiem noteikto apdrošinājuma summas pieprasīšanas un izmaksas kārtību.";
      3. apdrošināšanas polises īpašos nosacījumus, ar kuriem tiek grozīti apdrošinātāja apstiprinātie apdrošināšanas noteikumi, tādējādi nodrošinot šo noteikumu prasību izpildi, nepieļaujot tādus Nodrošinājumam piemērojamos apdrošināšanas noteikumus, kuri, salīdzinājumā ar šajos noteikumos noteiktajām prasībām, paredz Pircējam neizdevīgākus nosacījumus vai nosaka Pircēja ieskatā nepamatotus izņēmumus vai ierobežojumus;
      4. šādu apdrošināšanas polises īpašo nosacījumu: "Apdrošinājuma ņēmējs nav tiesīgs bez Apdrošinātā (Pircējs) rakstiskas atļaujas vienpusēji izbeigt šo apdrošināšanas līgumu vai vienoties ar Apdrošinātāju par šā apdrošināšanas līguma izbeigšanu.".
   3. Pārdevējs, iesniedzot Pircējam tā saskaņotā apdrošināšanas līguma dokumentus (polise, apdrošināšanas noteikumi u.c. apdrošināšanas līguma neatņemamās sastāvdaļas), pievieno tiem apdrošināšanas prēmijas samaksu apliecinošu dokumentu.
   4. Ja apdrošināšanas prēmija nav samaksāta apdrošināšanas polisē norādītajā pilnajā apmērā līdz apdrošināšanas polises oriģināla iesniegšanai Pircējam, vai apdrošināšanas līgumā paredzēts jebkāds cits tā spēkā esamības iestāšanos atliekošs nosacījums, kura izpildi Pārdevējs uz Nodrošinājuma dokumentu oriģinālu iesniegšanas dienu nav Pircējam pierādījis, tad atzīstams, ka Nodrošinājums nav Pircējam iesniegts.
4. Nodrošinājuma saskaņošana, iesniegšana un pārbaude
   1. Pirms Nodrošinājuma dokumentu oriģinālu iesniegšanas Pircējam Pārdevējs iesniedz Pircējam saskaņošanai Nodrošinājuma projektu. Pircējs 2 dienu laikā pēc visu ar Nodrošinājuma projektu saistīto dokumentu saņemšanas pārbauda Pārdevēja iesniegtā Nodrošinājuma projekta atbilstību šo noteikumu prasībām un saskaņo Nodrošinājuma projektu vai nosūta Pārdevējam motivētu atteikumu saskaņot Nodrošinājuma projektu.
   2. Ne Nodrošinājuma projekta iepriekšējas saskaņošanas pienākums, ne Nodrošinājuma projekta saskaņošanas ietvaros saņemts Pircēja motivēts atteikums saskaņot Nodrošinājuma projektu neatbrīvo Pārdevēju no pienākuma iesniegt Pircējam Pircēja saskaņotu Nodrošinājumu līgumā noteiktajā termiņā.
   3. Pēc Nodrošinājuma projekta saskaņošanas Pārdevējs veic visas nepieciešamās darbības, lai nodrošinātu Nodrošinājuma spēkā stāšanos, un iesniedz Pircējam Nodrošinājuma dokumentu oriģinālus.
   4. Pircējs veic Pārdevēja iesniegto Nodrošinājuma dokumentu oriģinālu atbilstības saskaņotajam Nodrošinājuma projektam un šā pielikuma prasībām pārbaudi 2 dienu termiņā, un šajā termiņā akceptē vai noraida nodrošinājuma dokumentu.
5. Citi noteikumi
   1. Pārdevēja iesniegtais un Pircēja saskaņotais šo noteikumu prasībām atbilstošais Nodrošinājums pēc Līguma spēkā stāšanās atzīstams par Līguma 6.punkta apakšpunktos atrunāto līguma saistību izpildes nodrošinājumu.
   2. Pircējs neatmaksā Pārdevējam izdevumus, kas saistīti ar Nodrošinājuma noformēšanu, izsniegšanu un grozīšanu, tai skaitā kredītiestādes noteikto komisijas maksu vai apdrošinātāja noteikto apdrošināšanas prēmiju, tajā skaitā izdevumus par naudas pārskaitīšanu.
   3. Ja Līgumā noteiktais Nodrošinājuma spēkā esības termiņš ir beidzies vai Pārdevējs ir iesniedzis citu Pircēja saskaņotu šo noteikumu prasībām atbilstošu Nodrošinājumu, Pircējs 5 dienu laikā pēc — Pārdevēja rakstiska pieprasījuma atdot Nodrošinājuma dokumenta oriģinālu saņemšanas — nosūta Nodrošinājuma devējam vēstuli par Nodrošinājuma devēja atbrīvošanu no tā saistībām, pievienojot Nodrošinājuma dokumenta oriģinālu un informējot par to Pārdevēju, vai motivētu atteikumu atdot Nodrošinājuma dokumenta oriģinālus un atbrīvot Nodrošinājuma devēju no tā saistībām. Minētais noteikums pēc formas neattiecas uz elektroniskiem dokumentiem.